**Бекирлија** (турски: *Bekirli*, *Бекирли*) — село во Општина Лозово, во областа Овче Поле.

Потекло и значење на името
--------------------------

Името на селото има турско потекло. Всушност е составено од два дела, личното име *Бекир* и наставката *-ли,* каде оваа наставка во турскиот јазик се користи за означување на нечије место. Кога сето ова би се превело на македонски јазик, би имало значење во смисол на: "место каде што живее Бекир".

Географија и местоположба
-------------------------

Селото се наоѓа на најјужниот дел од територијата на Општина Лозово, недалеку од устието на реката Светиниколска или Азамак, во Брегалница. Селото е рамнинско, на надморска височина од 230 метри. Од патот Штип-Велес населбата е оддалечена 15,3 км, а од централното место Свети Николе 36,3 км.

Историја
--------

На крајот на XIX век селото било дел од Штипската каза на Отоманското Царство.

Стопанство
----------

Атарот се допира со териториите на општините Штип и Велес. Тој зафаќа простор од 16,6 км2. На него преовладуваат пасиштата на површината од 892,9 ха, обработливото земјиште зазема површина од 510,8 ха, а на шумите отпаѓаат 114,3 ха. Селото има полјоделско-сточарска функција.

Население
---------

Население во минатото| 

| Година | Нас. | ±% |
| --- | --- | --- |
| 1948 | 134 | —     |
| 1953 | 161 | +20.1% |
| 1961 | 116 | −28.0% |
| 1971 | 70 | −39.7% |
| 1981 | 25 | −64.3% |

 | 

| Година | Нас. | ±% |
| --- | --- | --- |
| 1991 | 25 | +0.0% |
| 1994 | 15 | −40.0% |
| 2002 | 5 | −66.7% |
| 2021 | 1 | −80.0% |

 |
|  |

Според податоците на бугарскиот етнограф Васил К’нчов, селото во 1900 година имало 270 Турци. Како турско село означено било и од страна на Леонард Шулце Јена и Димитар Гаџанов.

Според германска карта издадена во 1941 година, а заснована на пописот на Кралството Југославија од 1931 година, селото имало 100 Турци.

Селото е мало и во фаза на раселување, бидејќи Турците што живееле во него, во значителен број се иселиле во Турција. Во 1961 година броело 116 жители, од кои 77 биле Албанци, а шест жители Турци, додека во 1994 година имало само 15 жители, населено со турско население.

Според пописот од 2002 година, населението на Бекирлија броело 5 жители, сите Турци.

Според последниот попис од 2021 година, во селото живеел 1 жител, Турчин.

Во табелата во продолжение е направен преглед на населението во сите пописни години:

| Година | 1900 | 1905 | 1948 | 1953 | 1961 | 1971 | 1981 | 1991 | 1994 | 2002 | 2021 |
| --- | --- | --- | --- | --- | --- | --- | --- | --- | --- | --- | --- |
| **Население** | 270 | — | 134 | 161 | 116 | 70 | 25 | 25 | 15 | 5 | 1 |

**Извор за 1900 г.**: Македонија. Етнографија и статистика.; **за 1905 г.**: La Macédoine et sa Population Chrétienne.; **за 1948-2002 г.**: Државен завод за статистика на РМ.; **за 2021 г.**: Државен завод за статистика на РМ.

Самоуправа и политика
---------------------

### Избирачко место

Селото е опфатено во избирачкото место бр. 1709 според Државната изборна комисија, сместени во просториите на приватна куќа на селото Кишино.

На претседателските избори во 2019 година, на ова избирачко место биле запишани вкупно 25 гласачи.

Културни и природни знаменитости
--------------------------------

Редовни настани
---------------

Личности
--------

* Атиџе Муратова — македонска пчеларка и глумица.

Култура и спорт
---------------

Во ова село е сниман документарниот филм *Медена земја*, каде освоил многу награди на европските и американските кинофестивали и бил единствениот филм на фестивалот „Санденс" во 2019 г. што освоил три награди. Исто така, филмот бил предложен на 92-та церемонија на Оскарите во категориите за најдобар меѓународен филм и за најдобар документарен филм. Со ова постигнување, тој е единствениот документарен филм во историјата што добил две номинации во уште една категорија, освен таа за документарни филмови. Исто така, тој е вториот македонски филм, по *Пред дождот* на Милчо Манчевски од 1994 година, кој бил предложен за наградата „Оскар".

Иселеништво
-----------

Значителен број од неговите жители се иселиле во Турција.

Галерија
--------

* Разрушена стара куќа во БекирлијаРазрушена стара куќа во Бекирлија
* Куќа во БекирлијаКуќа во Бекирлија
* Глетка од БекирлијаГлетка од Бекирлија

Поврзано
--------

* Овче Поле
* Општина Лозово
* Свети Николе

Наводи
------

1. ↑  „Пописна слика на населените места во Македонија, Попис 2021". *Државен завод за статистика*. Посетено на 22 декември 2022.
2. ↑  Панов, Митко (1998). *Енциклопедија на селата во Република Македонија*. Скопје: Патрија. стр. 23.
3. ↑  Кънчов, Васил. „Македония. Етнография и статистика". София, 1900, стр.226.
4. ↑  „200K Volkstumskarte Jugoslawien".
5. ↑  К’нчов, Васил. „Македонија. Етнографија и статистика". Софија, 1900
6. ↑  Brancoff, D.M. „La Macédoine et sa Population Chrétienne". Paris, 1905.
7. ↑  „Население по возраст и по пол, по населени места, според пописите спроведени во Република Македонија по Втората светска војна". Државен завод за статистика.
8. ↑  „Вкупно резидентно население на Република Северна Македонија според етничката припадност, по населени места, Попис, 2021". Државен завод за статистика.
9. ↑  „Описи на ИМ". Архивирано од изворникот на 2023-08-17. Посетено на 3 ноември 2019.
10. ↑  „Претседателски избори 2019". Архивирано од изворникот на 2019-12-29. Посетено на 3 ноември 2019.
11. ↑  Magleshov, Vasko. „„Медена земја" – македонски кандидат за „Оскар"". *Makfax*. Посетено на 27 August 2019.
12. ↑  Holdsworth, Nick. „Oscars: North Macedonia Selects 'Honeyland' for Best International Feature Category". *The Hollywood Reporter*. Посетено на 27 August 2019.

Надворешни врски
----------------

* Сателитска снимка на Бекирлија на Карти на Гугл

|  |  |
| --- | --- |
| Stub icon | *Оваа статија за место во Македонија е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Населени места во Општина Лозово |
| --- |
|  |
| 
* Аџиматово
* Бекирлија
* Дорфулија
* Ѓуземелци
* Каратманово
* Кишино
* **Лозово**
* Милино
* Сарамзалино
* Ќоселари

 | Грбот на Општина ЛозовоГрбот на Општина Лозово |
|  |
| Раселени | 
* Аџибегово

 |
|  |
| Историски | 
* Караџали

 |

 |